
Üüritasu suuruse kehtestamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.6 alusel

1. ASJAOLUD JA MENETLUSE KÄIK

Narva linnavalitsusele laekus taotlus Tööinspektsioonilt, registrikood 70001969, peadirektor Priit Siitan, milles palutakse edasi lükata üüri tõstmist Narvas Peetri plats 3 hoones asuvate ruumide  kasutamise eest kuni 2007. a, kuna 2006. a eelarves selleks vajalikud rahalised vahendid puuduvad.

Tööinspektsioon kasutab Peetri 3 hoones 4. korruse ruume (94,1 m2) 01.08.1996 üürilepingu nr 1/158-d alusel. Üürilepingu kehtivusaeg on 31.12.2021.a.

Praegu on üüri suurus 4 968,50 krooni kuus.

Alates 01.06.2006 hakkab üür moodustama  5 589,55 krooni kuus.

Tööinspektsiooni avaldus arutati Narva Linnavalitsuse linnavarakomisjoni istungil 16.05.2006.a (protokoll nr 7) ja otsustati:

1. Kehtestada Tööinspektsioonile, registrikood 70001969, Narvas Peetri plats 3 hoones asuvate ruumide üüritasu suuruses 4 968,50 krooni kuus kuni 31.12.2006. a.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Ülalnimetatud ruum kasutatakse ametialaseks otstarbeks. Kuna Narva linna huvides on olemasolu Narva linnas riigiorgani esinduse, mis tagab töötajate õiguste täitmist ja töövaidluste lahendamist, siis on otstarbekas Tööinspektsiooni taotluse rahuldamist.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.
Vastavalt “Linnavara kasutusse andmise korra” punktidele 7.2, 7.2.6 Linnavalitsuse otsuse alusel võib linnavara anda tasuta või tavalisest väiksema tasu eest tähtajaga kuni 5 aastat või tähtajatult lähtudes linna huvidest. 

3. OTSUS

Kehtestada Tööinspektsioonile, registrikood 70001969, Narvas Peetri plats 3 hoones asuvate 4.korruse ruumide üldpindalaga 94,1 m2 üüritasu suuruses 4 968,50 krooni kuus kuni 31.12.2006. a.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Tööinspektsioonile.

4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

